Hartaanval eis Francois van Coke se ‘beste pel’
JY LEES NOU Hartaanval eis Francois van Coke se ‘beste pel’
Francois van Coke en sy oorlede bulhond, Ringo, Foto: Peet Mocke.
Die hartseer sit dik in die rocker se stem oor die foon: “Dude, dis sad. Jy het hom mos al ontmoet. Vandag wil ons net weer tot verhaal kom nadat hy so skielik dood is,” vertel Francois van Coke aan Huisgenoot.
Francois praat oor een van die beroemdste bulhonde in die land; die vyfjarige Ringo van Coke, gebore op 4 September 2012, is Sondag skielik dood.
“Ons weet nie of ons iets spesiaals gaan doen nie. Die hartseer is nog te vlak. Ek wou hom veras, maar ek het besluit om hom eerder te begrawe in ons tuin. Ons wil eerder sy energie by ons hou," vertel die emosionele rocker.
Ons is so hartseer. Ons kind, vriend & loyal companion is gister oorlede. #ringovancoke het gister 'n hartaanval gehad en was dadelik weg. Niks sal hom ooit kan vervang nie. Hy was baie meer as 'n hond en het so baie gedoen in sy kort lewe. Gaan elke dag aan hom dink as ek die @vancokes logo sien en gaan oor hom sing todat ek doodgaan. Want ons het nou net 'n huisie, sonder 'n hond. Kan nie glo hy is weg nie. Ons gaan hom so baie mis. Ek en @laliewild kan nie ophou huil nie. Ek wens Alex kon meer tyd met hom spandeer, sy was klaar so lief vir hom. Ek is so lief vir die dude. Legend RIP RINGO VAN COKE 4/09/2012 - 26/11/2017
A post shared by Francois van Coke (@francoisvancoke) on Nov 26, 2017 at 7:36pm PST
Ringo is aan ’n hartaanval dood.
“Bulldogs het maar allerhande kwale, maar hy was eintlik baie gesond die afgelope tyd. As klein hondjie was hy siekerig,” sê Francois.
"Dit is ook nog veels te vroeg om te praat oor 'n nuwe troeteldier wat ook familielid is."
Op Instagram vertel hy: "Niks sal hom ooit kan vervang nie."
Alex & Ringo
A post shared by Francois van Coke (@francoisvancoke) on Nov 26, 2017 at 8:16pm PST
Laas toe ons met Francois gepraat het, was dit oor sy en Karen Zoid se liedjie, Toe Vind Ek Jou. Die "ons" in die lirieke is Francois en sy vrou, Lauren Wiid. Die "hond" is vernoem na die Beatles se tromspeler Ringo Starr en die "huisie" is in Boston in die noordelike voorstede van Kaapstad.
In April 2016 het hy nog in ’n onderhoud met Huisgenoot gesê daar is sprake van ’n pienkvoet. “Maar daar is nog nie enige babas op die horison nie. Ek het op die oomblik my hande vol met ons hond.” En toe het hy nog geskerts – dís die beroemde hond wat byna meer aanhang op Instagram het as hy.
“Die baba gaan seker nog iets wees waaraan hy gewoond moet raak, Maar nou-nou het Lauren ’n foto gestuur van haar en Alex op die bed met Ringo wat rustig onder op die mat lê,” het hy kort na haar geboorte aan huisgenoot.com vertel. “Dit lyk my of hulle gaan vriende wees.”
Francois het vroeër Maandag op Instagram geskryf: “Ek wens Alex kon meer tyd saam met hom spandeer, sy was klaar so lief vir hom."
Ekslusiewe Huisgenoot-foto's: Misha Jordaan
Meer oor: francois van coke| dood
KYK: Francois van Coke deel die oulikste foto’s van hom en sy skattige dogtertjie!
Rocker Francois van Coke: Ek drink nie; my nuwe baba wag by die huis